ORDE do 8 de novembro de 2004 pola que se autoriza o centro privado San Miguel 2 de Vigo (Pontevedra), para impartir as ensinanzas de bacharelato para persoas adultas, na modalidade presencial, en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2004

Visto o expediente sobre autorización para impartir as ensinanzas de bacharelato da modalidade de ciencias da natureza e da saúde e a de humanidades e ciencias sociais, para persoas adultas, na modalidade presencial, en quenda de tarde-noite, no centro privado San Miguel 2 de Vigo, iniciado ao abeiro do artigo 5 do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o devandito centro conta con autorización definitiva, por Orde do 8 de febreiro de 2001 (DOG do 15 de marzo) para impartir bacharelato da modalidade de ciencias da natureza e da saúde e a de humanidades e ciencias sociais.
Esta Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e por proposta da Dirección Xeral de Centros e Ordenación Educativa,
DISPÓN:
Autorizar o centro privado San Miguel 2 de Vigo para impartir as ensinanzas de bacharelato para persoas adultas, na modalidade presencial, en quenda de tarde-noite, segundo os datos que se relacionan no anexo da presente orde.
Para as ensinanzas que se autorizan, a delegación provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro.
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 8 de novembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Tomás A. Alonso nº 23.
Denominación: Centro privado San Miguel 2.
Código do centro: 36011211.
Titular: Colegio San Miguel, S.L.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria:
4 unidades de educación secundaria obrigatoria.
4 unidades de bacharelato das modalidades de ciencias da natureza e da saúde e a de humanidades e ciencias sociais.
d) Formación profesional específica:
1 ciclo formativo de grao superior de administración e finanzas (2 unidades, 30 postos escolares/unidade).
1 ciclo formativo de grao superior de desenvolvemento de produtos electrónicos (2 unidades, 30 postos escolares/unidade).
Quenda de tarde-noite:
1 ciclo formativo de grao superior de desenvolvemento de aplicacións informáticas (2 unidades, 30 postos escolares/unidade).
Educación de persoas adultas: 4 unidades de bacharelato das modalidades de ciencias da natureza e da saúde e a de humanidades e ciencias sociais.